

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 28.septembrī Nr.**527**

(prot.Nr.**32**, **13**.§)

# Par atbalstu projektam

# “Daugavpils pilsētas publiskās infrastruktūras sakārtošana

# uzņēmējdarbības veicināšanai”

Pamatojoties uz likuma „Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Daugavpils attīstības programmas “Mana pils – Daugavpils” 2014.-2020.gadam Investīciju un Rīcības plānu, Ministru kabineta 2015.gada 13.oktobra noteikumiem Nr.593 “Darbības programmas “Izaugsme un nodarbinātība” 3.3.1.specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi”, Daugavpils pilsētas domes Attīstības komitejas sēdes 2017.gada 21.septembra sēdes protokolu Nr.6, Daugavpils pilsētas domes Finanšu komitejas sēdes 2017.gada 21.septembra sēdes protokolu Nr.**7**, atklāti balsojot: PAR – 13 (J.Dukšinskis, R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt projekta “Daugavpils pilsētas publiskās infrastruktūras sakārtošana uzņēmējdarbības veicināšanai” pieteikuma sagatavošanu un iesniegšanu 3.3.1.specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” projektu iesniegumu pirmās atlases kārtas ietvaros.

2. Nodrošināt līdzfinansējumu un priekšfinansējumu projekta īstenošanai, saskaņā ar projekta īstenošanas nosacījumiem, no pašvaldības budžeta vai aizņemtajiem līdzekļiem.

3. Kontroli par lēmuma izpildi uzdot Daugavpils pilsētas domes priekšsēdētāja 1.vietniekam I.Prelatovam.

Pielikumā: Projekta „Daugavpils pilsētas publiskās infrastruktūras sakārtošana uzņēmējdarbības veicināšanai” apraksts.

Domes priekšsēdētājs *(personiskais paraksts)* R.Eigims